
Հ. Ինչո՞ւ Ս. Ծնունդը տօնել եւ ինչո՞ւ 6 Յունուարին եւ ոչ 25 Դեկ-տեմբերին տօնել զայն։
Պ. Համացանցէն քաղելով կը պատասխանեմ.
“Christmas is celebrated to remember the birth of our Lord and Savior Jesus Christ. 
The first recorded date of Christmas being celebrated on December 25th was in 336 AD, during the time of the Roman Emperor Constantine (he was the first Christian Roman Emperor). A few years later, Pope Julius I officially declared that the birth of Jesus would be celebrated on the 25th December. Armenia was not part of the Roman Empire and Armenians were not Roman Catholics to abide with these. 
To explain the choice of 25 December for the celebration of the birth of Jesus is that the purpose was to Christianize the pagan festival in Rome of the birthday of the Unconquered Sun, a festival inaugurated by the Roman emperor Aurelian (270–275) to celebrate the sun god celebrated at the winter solstice, 25 December. According to this theory, during the reign of the emperor Constantine, Christian writers assimilated this feast as the birthday of Jesus, associating him with the “sun of righteousness” mentioned in Malachi 4.2.
Christmas had also been celebrated by the early Church on January 6th, when they also celebrated the Epiphany (the revelation that Jesus was God’s Son) and the Baptism of Jesus. Armenians continue to do this.
Many Orthodox and Coptic Churches still use the Julian Calendar and so celebrate Christmas on the 7th January (which is when December 25th would have been on the Julian calendar). And the Armenian Apostolic Church celebrates it on the 6th January.”
 
Հ. Մեր հարցազրոյցը հիմնականին մէջ պիտի կեդրոնանայ Հայ Առաքելական Ուղղափառ եկեղեցւոյ Ս. Ծննդեան խորհուրդին ու իր մէջ պարփակած խորհրդաւոր պատգամին վրայ։ Դպրոցական տարիներու ընթացքին, հեքիաթի ձեւով սորված ենք, թէ Աստուած իր միածին Որդին ղրկեց աշխարհ՝ որպէս մարդկութեան փրկիչ։ Խնդրեմ Սրբազան Հայր բացատրեցէք ու վերլուծեցէք այս բարդ պատգամին իմաստը։ 
Պ. Ս. Ծնունդ եւ Աստուծայայտնութիւն –– ութը օրերու վրայ կ՚եր-կարի եւ կը ներառէ ծնունդէն մկրտութիւն։ «Այսօր, Դաւիթի քաղաքին մէջ ձեր Փրկիչը ծնաւ, որ Օծեալ Տէրն է» (Ղկ 2.11) –– Հրեշտակը ըսաւ Յովսէփի. «Մարիամ որդի մը պիտի ծնի եւ զայն պիտի կոչես Յիսուս. որովհետեւ, ան իր ժողովուրդը իր մեղքերէն պիտի փրկէ» (Մտ 1.21)։ Յիսուս կը նշանակէ Փրկիչ։ Օծեալ կը նշանակէ Քրիստոս, որուն եբրայերէնն է Մեսիա եւ յունարէնը Խրիսթոս։ Իսրայէլի մէջ թագաւորներն ու քահանայապետերը կ՚օծուէին։ «Բարձունքներուն մէջ Աստուծոյ փա՜ռք, խաղաղութի՜ւն երկրի վրայ եւ մարդոց միջեւ հաճութիւն» (Ղկ 2.14)։ Նախ, երկինք նայիլ, ապա՝ երկիր, ուր ունինք ֆիզիքական իրականութիւնը, որուն տնտեսներն ենք եւ մարդիկը՝ մեր նմանները։ Փառք –– փառաբանել։ «Կոյսէն մարմնացածին մենք ալ պիտի երգենք՝ փա՜ռք քեզի Տէր, արադարութեան արեգակ». «Աստուած հրեշտակներէն անդադար կը փառաբանուի». «Հրեշտակները հովիւներուն հետ կ՚օրհնէին Փրկիչը» (Շարական Ս. Ծնունդի եւ Աստուծայայտնութեան)։ Խաղաղութիւն։ Հաճութիւն –– հաշտութիւն, իրարհասկացողութիւն, համակեցութիւն, ՍԷՐ։ Կարգ մը ձեռագիրներ խաղաղութիւնն ու հաճութիւնը իրարու կը կապեն, երբ կ՚ըսեն. «Խաղաղութի՜ւն երկրի վրայ՝ աստուածահաճոյ մարդոց»։

Հ. Ս. Ծննդեան խորհուրդը կ՚ամբողջանայ ու իր լրումին կը հասնի Ս. Մկրտութեամբ։ Ուրեմն, մկրտութեան արարողութեան ընթացքին, քա-հանան հարց կու տայ «երախան ի՞նչ կը խնդրէ» եւ կնքահայրը կը պատասխանէ «Հաւատք, Յոյս, Սէր եւ Մկրտութիւն»։ Ի՞նչ է այս երեք բառերուն իմաստը եւ անոնց կապը Քրիստոնէութեան հետ։
Պ. Պօղոս առաքեալ իր կորնթացիներուն գրած երկրորդ նամակին 13-րդ գլուխին մէջ սիրոյ ներբողականը կատարելէ ետք, վերջին 13-րդ համարով կ՚ըսէ. «Ներկայիս, ուրեմն, միակ կարեւոր բաներն են՝ հաւատքը, յոյսը եւ սէրը. իսկ այս երեքէն մեծագոյնը սէրն է»։ Ձեր առաջին հարցումին ի պատասխան պատահականօրէն չէր, որ սէրը ընդգծեցի։ Մկրտութեամբ հայ անհատը հայ քրիստոնեայ կը դառնայ ––այսինքն՝ անդամ կը դառնայ Քրիստոսի մարմնին, ընտանիքին, որուն մէկ անդամն է Հայ Եկեղեցին, եւ կը զինուի հաւատքի, յոյսի եւ սիրոյ երեք մեծ առաքինութիւններով։ Հաւատքը խարիսխն է մեր հայ քրիստոնէական ինքնութեան՝ որպէս ամբողջական վստահութիւն մեր երկնաւոր Հօր՝ Աստուծոյ. յոյսը ձգտումն է մեր հայ քրիստոնէական ինքնութեան՝ որպէս թռիչք դէպի մեր Փրկիչը՝ Յիսուս Քրիստոս. սէրը պսակումն է մեր հայ քրիստոնէական ինքնութեան՝ որպէս պարգեւը Ս. Հոգիին։ Ս. Երրորդութիւնը՝ Հայր, Որդի եւ Հոգի վաւերական ցոլացումն է եւ տիպար օրինակը մեր համայնական կեանքին եւ պատկանելիութեան, որ հաւատքով կ՚ամրանայ, յոյսով թեւ կ՚առնէ եւ սիրով կը համախմբէ մեզ։ Այս բոլորին արտաքին կնքումը՝ սրբալոյս միւռոնով մեր դրոշմուիլն է։

Հ. Վերջին տասը-քսան տարիներուն, ընդհանրապէս երիտասար-դութեան եւ մասնաւորաբար Հայ երիտասարդներուն մօտ կը պակսի կրօնքի հանդէպ հաւատքը։ Ի՞նչն է պատճառը կամ որո՞նք են պատ-ճառները, որ անոնք հետաքրքրութիւն չեն ցուցաբերեր այսպիսի նիւթերու եւ կամ աւելի ճիշդը ըսելու համար, չեն հաւատար եկեղեցական խոր-հուրդներու։ Արդե՞օք միա՛յն նոր դարու ապրելաոճը պէտք է մեղադրել, երիտասարդութեան անհոգութիւնը եւ այլ հետաքրքրութիւնները, շրջա-պատին ունեցած ազդեցութիւնը, թէ՞ ծնողքին, դպրոցին եւ եկեղեցւոյ կողմէ այս գծով տրուող դաստիարակութեան պակասը։
Պ. Այս հարցումը առանձին քննարկում կը պահանջէ. որովհետեւ, խոր եւ տարածուն մարզ մը կը բանայ մեր առջեւ։ Փորձեմ սեղմ պատասխան մը տալ։ Հարցումներով ճամբայ ելած ձեր բոլոր հաս-տատումները տեղին են։ Ես հարցը պիտի դնեմ ընդհանրական եւ հայկական շրջագիծի մէջ։ Առաջին, ներկայ ընկերութիւնը հակա-կրօ-նական չէ. սակայն կրօնը իր բարի եւ զօդող նպատակէն շեղեցնողներուն թիւը շատցած է. որովհետեւ, համաշխարհայնացած ընկերութիւնը կա-րելիութիւն կու տայ բոլորիս նոյն միջոցներով բարին կամ չարը գործելու։ Հոս շատ կարեւոր է ճիշտ դաստիարակութիւնը։ Այսօր մեր զաւակները ի՞նչ կը սորվին ընտանիքէն, դպրոցէն, եկեղեցիէն, ընկերութենէն, լսողա-տեսական միջոցներէն, իրենց ընկերներէն եւ այլն։ Մենք ի՞նչ կը յանձնարարենք մեր զաւակներուն, ի՞նչ կ՚ուզենք որ ըլլան անոնք երբ մեծնան, ի՞նչ կ՚ակնկալենք իրենցմէ։ Չմոռնանք երիտասարդ մը կամ մեծահասակ մը նախ մանուկ եղած է։ Ես ճիշդ չեմ գտներ մեր իրականութիւնը արուեստական բաժանումներու ենթարկել։ Պէտք է նախ խօսիլ համամարդկային մարտահրաւէրներու մասին եւ անոնց մէջ մասնաւորել երիտասարդութիւնը։ Երկրորդ, առաջին կէտիս մէջ նշած-ները բերենք եւ դնենք մեր հայկական,–եւ այս պարագային կիպ-րահայկական,– բնագաւառին մէջ եւ հարց տանք. Նո՞յնն են մեր ըն-տանեկան, ազգականական, ընկերային, մշակութային կապերը այսօր։ Դժբախտաբար, թէ՛ անհատական, թէ՛ ընտանեկան եւ թէ՛ համա-հայկական մակարդակներու վրայ շուտ յարմարելու, հովին հետ ուղղութիւն փոխելու տկարութիւնը աւելի երեւելի դարձած է։ Պիտի ըսէք. Լուծո՞ւմը։ Պիտի գոհանամ փորձառական առաջարկ մը ընելով. Մեր եկեղեցին պատմութեան ընթացքին մեր բոլոր իղձերուն եւ պա-հանջներուն գոհացում տալու յանձնառութեամբ ապրած է. այսօր ալ նոյնն է պարագան։ Խմբուիլ մեր եկեղեցիին շուրջ եւ պահանջել մեր այսօրուան կարիքներուն գոհացումը՝ մեր բոլորին նիւթա-բարոյական զոհողութեամբ եւ գործուն մասնակցութեամբ։ Վերջերս, Հոկտեմբեր-Նոյեմբեր ամիս-ներուն, մոմակրութեան եւ քշոցակրութեան դասընթացք հաստատեցինք Նիկոսիոյ Մայր Եկեղեցւոյ մէջ եւ հիմա ութը պատանի տղաք եւ աղջիկներ ունինք խորանին վրայ։ Ահա մասնակցութեան գործնական երես մը՝ եկեղեցի, ծնողք եւ պատանիներ միասին։ Կ՚եզրակացնեմ. Առաջնոր-դարանը, որ կիպրահայութեան հոգեւոր եւ ազգային կեդրոնն է, սիրտը դարձնել մեր համայնական կեանքին ու զայն այլ հայկական կառոյցներու կարգին միաւոր մը չնկատել. այլ, գործնականօրէն զայն մեր հարազատ ընտանիքը ընդունիլ եւ անոր մէջ մնալ։ Ապա, մեր բոլորին ուժերով նախաձեռնել մեր կիպրահայ համայնքին համապարփակ վերակազ-մակերպման։ Հոս արդէն երիտասարդութիւնը եւս ներառելու քայլը արդիւնք կու տայ։

Հ. Նոր Տարուան եւ Ս. Ծնունդի առիթով, ի՞նչ է ձեր պատգամը ուղղուած համայն հայութեան եւ մասնաւորապէս կիպրահայութեան։ 
Պ. Համայն հայութեան պատգամ ուղղելու յաւակնութենէն խու-սափելով, արդէն քիչ առաջ կիպրահայութեան ուղղուած պատգամիս սկսած եղայ կը կարծեմ եւ կ՚ամբողջացնեմ։  Հայ ժողովուրդի զաւակ-ներուն սրտէն բխած Քրիստոսի Ս. Ծննդեան դարաւոր բարեմաղ-թութիւնը փոխ առնելով, կը շնորհաւորեմ ձեր բոլորին 2016-ի ամանորն ու Յիսուս Քրիստոսի Ս. Ծնունդը եւ Աստուածայայտնութիւնը, ըսելով. «Քրիստոս ծնաւ եւ յայտնեցաւ։ Ձեզի մեզի մեծ աւետիս»։ Քրիստոս աշխարհի մեծ աւետիսն է, բարի լուրը. որովհետեւ, Քրիստոսով Աստուած ծնաւ, յայտնուեցաւ եւ մեր փրկութիւնը երաշխաւորեց։ Ծնունդ, յայտ-նութիւն եւ փրկութիւն անբաժանելի են իրարմէ, որպէս աստուածային բարի լուրին շօշափելի ներգործութիւնը մեր կեանքէն ներս։ Երեխայի մը ծնունդը ուրախութեան աղբիւր է։ Բոլորս ալ որպէս երեխայ աշխարհ եկած ենք եւ մեր ուրախութիւնը ամբողջ մեր կեանքին վրայ երկարաձգելու համար ամեն տարի մեր ծննդեան տարեդարձը կը տօնենք։ Ս. Ծնունդը մեր Փրկչին ծննդեան տարեդարձն է եւ այդ իսկ պատճառաւ մեր բոլորին ուրախութեան տօնը։ Տօնել Քրիստոսի տարեդարձը կը նշանակէ յայ-տարարել, թէ մենք իր ընտանիքին՝ իր եկեղեցիին մաս կը կազմենք եւ իր յայտնութեան ու փրկութեան աւետիսին պատգամաւորներն ենք այս աշխարհի վրայ՝ յաւիտենական կեանքին մէջ միշտ զինք վայելելու յարացոյցով։ Ա՛յս թող ըլլայ մեր տարեդարձի նուէրը այս տարի մեր մանկացեալ Փրկչին, երբ զիրար շնորհաւորելով մեր հերթին մաղ-թենք՝ «Քրիստոս ծնաւ եւ յայտնեցաւ։ Ձեզի մեզի մեծ աւետիս»։

